कांग्रेसियों ने किया प्रदर्शन, प्रधानमंत्री का पुतला फूंका
युवाकांग्रेस अलवर ग्रामीण विधानसभा के अध्यक्ष जुबेर खान जमालपुर सरपंच विश्राम गुर्जर के नेतृत्व में कार्यकर्ताओं ने शुक्रवार को किसानों के कर्ज माफी, बिजली निगम द्वारा गलत वीसीआर काटने और रसोई गैस के दामों में बढ़ोत्तरी के विरोध में मालाखेड़ा तहसील परिसर में विरोध प्रदर्शन कर पीएम नरेंद्र मोदी का पुतला फूंका और नायब तहसीलदार अमर कुमार अवस्थी को प्रधानमंत्री के नाम ज्ञापन सौंपा। ज्ञापन में बताया कि राज्य सरकार ने विगत तीन सालों में सभी श्रेणी के बिजली उपभोक्ता बिलों में लगभग 34 प्रतिशत की बढ़ोत्तरी की है। वहीं बिना सब्सिडी वाले एलपीजी सिलेंडर पर 86 रुपए बढ़ा दिया। जिससे किसान उपभोक्ता परेशान है। नोट बंदी के दौरान राज्य के लाखों किसान समय पर खेत में बीज खाद नहीं डाल सके। इससे कृषि कार्यों पर असर पड़ा है। इसलिए किसानों को मुआवजा दिया जाए। यदि सरकार किसानों के कर्ज माफ नहीं करती रसोई गैस के दामों में बढ़ोतरी को वापस नहीं लेती है तो युवा कांग्रेस आगामी दिनों में केंद्र सरकार के खिलाफ उग्र आंदोलन करेगी। इस अवसर पर अलवर ग्रामीण विधानसभा उपाध्यक्ष सुरेश अघाणा , सचिव सत्येंद्र चौधरी, हिम्मत चौधरी, सरपंच इंद्र मीणा, सरपंच विश्राम, चेतराम मीणा, इसराइल, प्रमोद मिश्रा, रूपसिंह, कृष्ण मीणा सहित कार्यकर्ता उपस्थित थे।
किशनगढ़बास:यूथकांग्रेस कार्यकर्ताओं ने भागेंद्र सिंह खैरिया के नेतृत्व में एसडीएम कार्यालय के सामने प्रधानमंत्री का पुतला फूंककर प्रदर्शन किया एवं एसडीएम महेश मान को ज्ञापन दिया। इस अवसर पर पूर्व जिला प्रमुख दीपचंद खैरिया, राजेंद्र सिंहल, रतन गौड़, भोलाराम शर्मा, संदीप अग्रवाल, उमेश यादव, नवीन, दुष्यंत, नितिन, विक्की चौधरी, मोहम्मद अजहर, टिंकू, संजय आदि मौजूद थे।
राजगढ़:युवाकांग्रेस के कार्यकर्ताओं ने नायब तहसीलदार रामप्रताप शर्मा को राजगढ़-लक्ष्मणगढ़ विधानसभा युवा कांग्रेस के अध्यक्ष नटराज मीना के नेतृत्व में ज्ञापन सौपा। इससे पूर्व कार्यकर्ताओं ने नारेबाजी करते हुए तहसील परिसर के सामने प्रधानमंत्री का पूतला फूंक विरोध प्रदर्शन किया। इस अवसर पर कांग्रेस के जिला महासचिव राहुल मीना, सेवादल के जिलाध्यक्ष डीसी मीना, हुकुमचंद, गोरधन मीना, राकेश मीना, धर्मू मीना सहित अन्य कार्यकर्ता मौजूद थे।
थानागाजी: ब्लाककांग्रेस कमेटी के कार्यकर्ताओंं ने मुख्यमंत्री प्रधानमंत्री के नाम ज्ञापन दिया। ज्ञापन देने वालों में ब्लाक अध्यक्ष शंभुदयाल, रामनिवास चौधरी, संदीप गुर्जर, लक्ष्मण सैनी सहित अनेक लोगों ने भाग लिया।
बानसूर: विधानसभाअध्यक्ष अजय यादव के नेतृत्व में कार्यकर्ताओ ने एसडीएम दीनानाथ बब्बल को प्रधानमंत्री के नाम ज्ञापन सौंपा। इस मौके पर शहर अध्यक्ष एडवोकेट प्रकाश योगी, राजेंद्र यादव, रणवीर यादव, महेश मीणा, रजनीश पुरोहित, ललित अग्रवाल आदि मौजूद थे।
राजगढ़. शुक्रवार को प्रदर्शन के दौरान प्रधानमंत्री पुतला दहन करते कांग्रेसी।
विरोध
hin_Deva hin_Deva awa_Deva awa_Deva hin_Deva awa_Deva hin_Deva mar_Deva